**PASKAIDROJUMA RAKSTS**

**PAR JELGAVAS VALSTSPILSĒTAS PAŠVALDĪBAS 2023. GADA 21. DECEMBRA**

**SAISTOŠO NOTEIKUMU NR.23-22**

**“JELGAVAS VALSTSPILSĒTAS PAŠVALDĪBAS SADZĪVES ATKRITUMU APSAIMNIEKOŠANAS NOTEIKUMI” PRECIZĒŠANU**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. **Īss projekta satura izklāsts**
 | Precizējumi saistošajos noteikumos izstrādāti, ievērojot Vides aizsardzības un reģionālās attīstības ministrijas 13.01.2024. atzinumu Nr.1-18/226 “Par precizētu saistošo noteikumu nosūtīšanu atzinuma sniegšanai”. Redakcionāli tiek precizēti, saistošo noteikumu 31., 32. un 42.punkti.Saistošo noteikumu 31. un 32.punkts tiek redakcionāli precizēti nosakot, ka atkritumu radītājam vai valdītājam dalītu atkritumu savākšana un šķirošana veicama atbilstoši noslēgtā līguma nosacījumiem, kā arī jāievēro Pašvaldības izstrādātās atkritumu dalītas savākšanas sistēmas noteikumus. No 32.punkta tika svītroti vārdi “un atkritumu apsaimniekotāja”, lai iedzīvotājiem nerastos maldinošs iespaids, ka atkritumu apsaimniekotājs izstrādā dalītas atkritumu savākšanas sistēmu, jo atbilstoši Pašvaldības noslēgtajam līgumam par atkritumu apsaimniekošanu tās administratīvajā teritorijā, atkritumu apsaimniekotājam jāsniedz Pašvaldībai priekšlikumi par atkritumu dalītās savākšanas sistēmas izveidi, nevis šīs sistēmas izstrādi.Saistošo noteikumu 42.punktā svītrots pēdējais teikums, jo iespējamo pārkāpumu veidi mājkompostēšanā var būt dažādi, līdz ar ko kompetentā iestāde par attiecīgo pārkāpumu var būt cita un saistošos noteikumos uzskaitīt katru pārkāpumu, norādot attiecīgo iestādi, kuras kompetencē ir kontrolēt normatīvo aktu prasības, nav lietderīgi. |
| **2. Projekta nepieciešamības pamatojums** | Saistošie noteikumi precizēti saskaņā ar Vides aizsardzības un reģionālās attīstības ministrijas 13.01.2024. atzinumu Nr.1-18/226 “Par precizētu saistošo noteikumu nosūtīšanu atzinuma sniegšanai”. |
| **3. Informācija par plānoto projekta ietekmi uz pašvaldības budžetu** | Nav. |
| **4. Informācija par plānoto projekta ietekmi uz uzņēmējdarbības vidi pašvaldības teritorijā** | Nav. |
| **5. Informācija par plānoto projekta ietekmi uz administratīvajām procedūrām** | Nav |
| **6. Informācija par konsultācijām ar privātpersonām** | Nav notikušas. |

Jelgavas valstspilsētas pašvaldības domes priekšsēdētājs A. Rāviņš